Diari Oficial de la Generalitat Valenciana


Sumari del DOGV 9965, del 25-10-2024 (2024/11102)

RESOLUCIÓ d’11 d’octubre de 2024, de la Presidència, per la qual s’acorda l’ampliació del termini de justificació dels projectes aprovats en el marc de la Resolució de 22 de febrer de 2024, de la presidenta de l’Institut Valencià de Competitivitat Empresarial (IVACE), per la qual es convoquen les ajudes del Fons de Compensació previst en el marc del Pla Eòlic de la Comunitat Valenciana, corresponent a l’exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11772

CVE
:   SHNO-N-1237-77266

Data del document
:   11-10-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública
    * energia eòlica

Per la Resolució de 22 de febrer de 2024, de la presidenta de l’Institut Valencià de Competitivitat Empresarial (IVACE), es convoquen les ajudes del Fons de Compensació previst en el marc del Pla Eòlic de la Comunitat Valenciana, corresponent a l’exercici 2023 (DOGV núm. 9798, de 28 de febrer de 2024).

L’article 12.2 de la convocatòria establix que:

«2. Amb caràcter general, les entitats beneficiàries hauran d’acreditar la realització de l’actuació objecte de la subvenció en la forma fixada en la notificació de concessió de l’ajuda i en les instruccions de justificació d’ajudes que seran publicades en la pàgina web <http://www.ivace.es>, amb data límit de 29 de novembre de 2024, llevat que per circumstàncies concurrents es determine un termini distint en la resolució de concessió de l’ajuda, per a la qual cosa es tindran en compte les dates de planificació de projecte indicades en el moment de la sol·licitud.».

El Departament de Planificació, Estudis i Energies Renovables de l’IVACE, mitjançant escrit de data 1 d’octubre de 2024, ha informat sobre la presentació, per part d’un gran nombre de beneficiaris, de sol·licituds d’ampliació del termini establit per a la justificació de les ajudes citades. Estes sol·licituds es justifiquen en l’existència de retards en l’obtenció de permisos, terminis de licitació i/o en l’execució de les obres, que, considerant les dates en què va tindre lloc l’adjudicació de les ajudes, aconsella concedir una ampliació del termini de justificació fins al 10 d’abril de 2025 que permeta garantir el degut compliment de l’obligació de justificació i amb això contribuir al compliment dels objectius i de l’eficàcia de la convocatòria.

L’article 32.1 de la Llei 39/2015, d’1 d’octubre, del procediment administratiu comú de les administracions públiques, establix que «l’Administració, excepte precepte en contra, podrà concedir d’ofici o a petició dels interessats una ampliació dels terminis establits, que no excedisca de la mitat d’estos, si les circumstàncies ho aconsellen i, amb això, no es perjudiquen drets de tercer. L’acord d’ampliació haurà de ser notificat als interessats». Conforme al punt 3 del mateix article, l’ampliació haurà de produir-se, en tot cas, abans del venciment del termini de què es tracte.

En virtut del que antecedix, i de conformitat amb el que es disposa en l’article 4.2.i del Decret 4/2013, de 4 de gener, del Consell, pel qual s’aprova el Reglament d’organització i funcionament de l’Institut Valencià de Competitivitat Empresarial (IVACE),

RESOLC

*Article únic. Modificació de la convocatòria*

Ampliar fins al 10 d’abril de 2025 el termini de justificació dels projectes aprovats en la convocatòria de les ajudes del Fons de Compensació previst en el marc del Pla Eòlic de la Comunitat Valenciana, corresponent a l’exercici 2023 (Resolució de 22 de febrer de 2024, de la presidenta de l’Institut Valencià de Competitivitat Empresarial (IVACE), DOGV núm. 9798, de 28 de febrer de 2024).

DISPOSICIÓ FINAL

*Única*

La present resolució entrarà en vigor l’endemà de la publicació del seu extracte en el *Diari Oficial de la Generalitat Valenciana*  (DOGV).

Contra la present resolució no podrà interposar-se cap recurs, de conformitat amb el que es disposa en l’article 32.3 de Llei 39/2015, d’1 d’octubre, del procediment administratiu comú de les administracions públiques.

  

Alacant, 11 d'octubre de 2024

Nuria Montes de Diego

Presidenta